‎(ซีรีส์สารคดีจาก NETFLIX)
‎ไม่มีอะไรจะจุดประกายจินตนาการของเรา ‎ได้เหมือนแมวใหญ่
‎งดงาม
‎ทรงพลัง
‎ร้ายกาจ
‎แต่ขณะที่เราเข้าใกล้สัตว์ที่เข้าใจยากเหล่านี้ ‎มากขึ้น
‎เราก็จะค้นพบอีกด้านหนึ่งของชีวิตของพวกมัน
‎ด้านที่ห่วงใย
‎สามัคคี…
‎และยืดหยุ่น…
‎มากกว่าที่เราคิด
‎แมวใหญ่นั้นมีอะไรมากกว่าที่ตาเห็น
‎(โอคาวางโก ‎บอตสวานา)
‎สามเดือนก่อน ‎นางสิงโตตัวนี้ต้องจากฝูงของเธอมา
‎เพื่อให้กำเนิดลูกตามลำพัง
‎ลูกเสือนั้นอ่อนแอ โดยเฉพาะกับสิงโตตัวอื่น
‎แต่ตอนนี้พวกมันโตขึ้นแล้ว เธอจึงพร้อมจะกลับมา
‎การหาเลี้ยงครอบครัวที่กำลังเติบโต ‎ไม่ใช่เรื่องง่ายในฐานะแม่เลี้ยงเดี่ยว
‎เธอต้องออกล่าเหยื่อบ่อยขึ้น
‎และนั่นหมายถึงการที่ต้องทิ้งลูกๆ ไว้ ‎และมุ่งหน้าออกไปตามลำพัง
‎ในทุ่งหญ้าสะวันนาที่เปิดโล่ง ‎เหยื่อนั้นตกเป็นเป้าสายตาได้ง่าย
‎แต่ตัวเธอเองก็เช่นกัน
‎เธอต้องอดทน
‎ความร้ายกาจของแมวใหญ่ทวีคูณ ‎เมื่อความมืดเข้ามาเยือน
‎ด้วยการมองเห็นตอนกลางคืน ‎ที่เหนือกว่ามนุษย์เราถึงหกเท่า
‎สิงโตจึงมีความได้เปรียบ ‎มากกว่าเหยื่อของพวกมัน
‎เพราะเธอปฏิบัติการตามลำพัง ‎เธอจึงต้องเข้าใกล้เหยื่อให้มากที่สุดก่อนจะโจมตี
‎การออกล่าตอนกลางคืน
‎ทำให้นางสิงโตตัวนี้ประสบความสำเร็จ ‎เกือบจะเทียบเท่าการออกล่าเป็นฝูง
‎ปัญหาอยู่ที่การรักษาเหยื่อของเธอไว้
‎สิงโตเป็นนักล่าที่มีขนาดใหญ่ที่สุดในทุ่งราบเหล่านี้
‎เธอจัดการไฮยีนาได้หนึ่งหรือสองตัว
‎แต่ทั้งฝูงเนี่ยนะ มันคนละเรื่องเลย
‎ไม่ใช่แค่เหยื่อที่เธออาจจะต้องเสียไป
‎ชีวิตของเธอก็ด้วย
‎แต่นางสิงโตตัวนี้ไม่ได้อยู่ตามลำพัง
‎ครอบครัวของเธอหาเธอเจอแล้ว
‎การที่มีพวกเขาอยู่เคียงข้าง
‎ทำให้ไม่มีใครทำร้ายเธอได้
‎การแข่งขันที่ดุเดือดในทุ่งหญ้าสะวันนา ‎บีบบังคับให้เหล่าสิงโต
‎ต้องทำในสิ่งที่น่าอัศจรรย์
‎พวกมันเป็นแมวใหญ่ชนิดเดียว ‎ที่อยู่รวมกันเป็นฝูง
‎ส่วนใหญ่แล้วตัวเมียจะเป็นผู้ออกล่า
‎บทบาทหลักของตัวผู้คือปกป้องครอบครัว
‎ตราบใดที่พวกมันเข้มแข็ง ‎ลูกๆ ก็จะปลอดภัย
‎แต่ความสงบสุขในโลกของแมวใหญ่นั้นไม่จีรัง
‎นับตั้งแต่จุดเริ่มต้นของวิวัฒนาการของพวกมัน ‎การฆ่าก็ได้กลายเป็นส่วนหนึ่งของวิถีชีวิต
‎กว่าสิบล้านปีก่อนในป่าลึกของทวีปเอเชีย
‎นักล่าสายพันธุ์ใหม่ได้เกิดขึ้น
‎ณ วันนี้ เสือลายเมฆได้เผยให้เห็น
‎ถึงการใช้ชีวิตของสัตว์ตระกูลแมวโบราณเหล่านี้
‎(ประเทศไทย)
‎มันเป็นแมวใหญ่ที่มีขนาดเล็กที่สุด…
‎แต่ก็ว่องไวที่สุด
‎ช่วงขาที่สั้นและเต็มไปด้วยกล้ามเนื้อ
‎กรงเล็บอันแหลมคม…
‎ข้อเท้าที่สามารถหมุนได้รอบ…
‎และหางที่ช่วยถ่วงน้ำหนัก ‎ทำให้พวกมันเป็นนักปีนที่เก่งฉกาจ
‎แม้แต่ลิงก็ยังไม่ปลอดภัย
‎เมื่อเทียบกับขนาดตัวแล้ว
‎เสือลายเมฆยังมีเขี้ยวที่ยาวที่สุด ‎ในบรรดาแมวอีกด้วย
‎เสือเขี้ยวดาบยุคใหม่
‎เมื่อเวลาผ่านไป แมวใหญ่ลงมาจากต้นไม้‎…
‎เพิ่มขนาดและทรงพลังมากขึ้น
‎ในขณะที่พวกมันวิวัฒน์และพิชิตโลกใหม่
‎แมวแต่ละตัวก็ได้เรียนรู้การพรางตัว ‎เพื่อทำให้พวกมันได้เปรียบ
‎แม้แต่ตัวที่ใหญ่ที่สุด ‎ก็สามารถกลืนไปกับพื้นหลังได้
‎ลายของเสือกลายเป็นพืชพรรณอันยุ่งเหยิง
‎ขนสีพื้นธรรมดาๆ ช่วยให้เสือพูม่า ‎ที่กำลังสะกดรอยตามหายตัวได้
‎แม้เมื่อไม่มีที่ให้หลบ
‎จุดของเสือดาวเลียนแบบรอยเงา ‎ของผืนป่าที่เปิดโล่ง
‎เพื่อที่มันจะได้เข้าประจำที่และซุ่มโจมตีได้ ‎ในระยะใกล้
‎แต่การพรางตัวไม่ได้ช่วยแค่ในการโจมตี
‎มันยังช่วยในการป้องกันตัวอีกด้วย
‎แม่เสือชีต้าซ่อนตัวอยู่กับลูกๆ ตัวน้อยของเธอ
‎อายุแค่สิบวัน นี่เป็นช่วงที่แมวใหญ่อ่อนแอที่สุด
‎ตาแทบจะยังไม่เปิด ต้องพึ่งพาแม่ในทุกๆ อย่าง
‎แมวใหญ่ส่วนใหญ่จะโตช้า ‎และพัฒนาในอัตราที่ใกล้เคียงกัน
‎ต้องใช้เวลาประมาณเก้าสัปดาห์ ‎กว่าจะเริ่มกินเนื้อได้…
‎หกเดือนกว่าจะหย่านม…
‎และพอมีอายุได้ประมาณสองขวบ
‎พวกมันก็พร้อมจะลุยเดี่ยวในที่สุด
‎มันคือการเดินทางที่ยาวนาน ‎และเต็มไปด้วยอันตราย
‎กว่าที่ลูกเสือที่ช่วยตัวเองไม่ได้ในวันนั้น ‎จะเติบโตเป็นนักล่าที่ร้ายกาจ
‎โดยเฉพาะสำหรับแมวที่มีขนาดใหญ่ที่สุด
‎ยังอีกนานกว่าที่ลูกเสืออายุห้าเดือนตัวนี้ ‎จะโตเต็มที่
‎แต่เธอก็หาวิธีล่าสัตว์ในป่าของเธอได้แล้ว
‎(บันดาวาการ์ ‎อินเดีย)
‎เธอต้องเรียนรู้ที่จะเลือกเป้าหมาย‎…
‎วางแผนการเข้าประชิด‎…
‎และลงมือโจมตีในที่สุด
‎ครั้งนี้เหยื่อของเธอเป็นแค่พี่ชายของเธอ
‎การสะกดรอย การกระโจนเข้าใส่ ‎และการต่อสู้กัน
‎เป็นวิธีที่ปลอดภัยในการฝึกทักษะ
‎นอกเหนือไปจากนั้น การเอาชนะพี่น้องได้ ‎มันก็สนุกไม่ใช่เล่น
‎การเล่นเป็นส่วนสำคัญของการพัฒนา ‎ในแมวใหญ่ทุกชนิด
‎แต่บทเรียนบางบทเรียน ‎ก็ต้องแลกมาด้วยความยากลำบาก
‎(โอคาวางโก ‎บอตสวานา)
‎ลูกเสือดาวอายุหกเดือนตัวนี้ ‎ใช้เวลาส่วนใหญ่
‎อยู่กับแม่ของมัน
‎กระนั้นเมื่อถึงเวลาที่เธอต้องออกล่า…
‎มันจะปลอดภัยกว่าถ้าเขาจะรออยู่เฉยๆ
‎แต่มันจะสนุกตรงไหนล่ะ
‎ได้เวลาผจญภัยแล้ว
‎ไต่ลงแบบไม่ค่อยมั่นใจเลยนะ
‎ลงพื้นให้เป๊ะล่ะ
‎สำหรับแมววัยใกล้โตเต็มวัย ‎การพยายามล้ำเส้นนั้นเป็นเรื่องจำเป็น…
‎แต่ก็ต้องไม่หวังสูงจนเกินไป
‎ควายป่าแอฟริกัน
‎หนึ่งในสัตว์ที่อันตรายที่สุดในแอฟริกา
‎มีชื่อเสียงเรื่องการฆ่าลูกเสือ
‎ความผิดพลาดของมือใหม่
‎นี่ไม่ใช่เวลามาฝึกทักษะการล่าสัตว์
‎ถึงเวลาที่ต้องเรียนรู้ว่าจะซ่อนตัวได้ยังไง
‎และเมื่อไหร่ที่ควรจะวิ่งเอาชีวิตรอด
‎เก้าชีวิตหายไปแล้วหนึ่ง…
‎แถมยังมีที่ต้องเรียนรู้อีกเยอะ
‎และเมื่อแม่กลับมา
‎ก็ถึงเวลาของบทเรียนที่ยากที่สุดบทหนึ่ง
‎หมูป่าแอฟริกัน ยังไม่ตาย
‎ช่างเป็นภาพที่น่าขนลุกขนพอง
‎แต่ก็เป็นโอกาสที่จะได้ฝึกการขย้ำคอ
‎รอยกัดมฤตยูของแมวใหญ่
‎เมื่อลูกเสือดูเหมือนจะทุลักทุเล
‎มืออาชีพก็เข้ามา
‎แมวใหญ่เรียนรู้โดยการเลียนแบบแม่
‎เมื่อถึงเวลาที่เขาต้องโจมตีตามลำพัง
‎เสือดาวหนุ่มตัวนี้จะต้องใช้ทักษะ ‎และประสบการณ์ทั้งหมดที่เขามี
‎นี่คือเหตุผลที่ลูกเสือ ‎ต้องอยู่ภายใต้การดูแลของแม่เป็นเวลานาน
‎ในโอคาวางโก ‎นางสิงโตกลับมาอยู่กับฝูงของเธอ
‎เมื่อมีสิงโตคู่แข่งอยู่รอบๆ
‎ลูกๆ ของเธอจะปลอดภัยที่สุด ‎ภายใต้การคุ้มครองของพ่อ
‎จนถึงตอนนี้
‎พวกมันจะกินอาหารกับแม่เท่านั้น
‎วันนี้เหล่าลูกเสือจะกินอาหารกับพระราชา
‎ดูใกล้ๆ เขาตัวใหญ่กว่าที่คิดมาก
‎ตัวผู้จะกินอาหารก่อน ก่อนที่จะปล่อยให้ตัวเมียกิน
‎พวกเธอทนเจ้าพวกลูกเสือได้มากกว่า
‎จนถึงจุดๆ นึง
‎เหล่านางสิงโตทำการเลี้ยงดูเป็นส่วนใหญ่
‎และเมื่อพ่อมารับช่วงภาระชิ้นโตไป
‎พวกเธอจึงต้องออกไปล่าสัตว์อีกครั้ง
‎ฝูงๆ นึงอาจมีมากกว่า 40 ตัว
‎การรักษาความสัมพันธ์จึงไม่ใช่เรื่องง่าย
‎ชีวิตทางสังคมที่ซับซ้อน ‎ทำให้สิงโตเป็นแมวฉลาดที่สุดในหมู่แมวใหญ่
‎และพลังสมองที่มากกว่าปกตินั้น ‎ยังทำให้พวกมันเป็นทีมนักฆ่ามือฉมัง
‎ระหว่างการล่า ‎นางสิงโตแต่ละตัวรู้หน้าที่ของตัวเอง
‎ตัวที่หนักที่สุดหาที่ซุ่มรอ
‎ผู้เล่นตำแหน่งปีกซึ่งเบาและเร็วกว่าเข้าล้อมฝูง
‎กับดักถูกวางแล้ว
‎ปีกเข้าโจมตีด้วยความเร็ว 30 ไมล์ต่อชั่วโมง
‎ต้อนเหยื่อไปทางตัวที่ซุ่มรออยู่
‎ถ้าตัวนึงพลาด‎…
‎ก็จะมีอีกตัวรออยู่
‎ตอนกลางวันเวลาที่ทั้งฝูงออกล่าด้วยกันเป็นทีม
‎อัตราความสำเร็จจะเพิ่มขึ้นเป็นสองเท่า
‎ทุกคนได้ส่วนแบ่ง
‎นี่คือความเป็นพี่เป็นน้องที่เท่าเทียมกัน
‎และเมื่อความโกรธเข้าครอบงำ…
‎พวกมันก็มักจะสะกดอารมณ์ไว้
‎ฝูงจะแข็งแกร่งเมื่ออยู่รวมกัน
‎แต่ก็อีกครั้งที่พ่อใช้กำลัง
‎มันดูไม่ยุติธรรม แต่มันสำคัญมากสำหรับตัวผู้ ‎ที่ต้องพร้อมที่จะต่อสู้ตลอดเวลา
‎ภัยคุกคามจากการบุกรุกใกล้เข้ามาแล้ว
‎ตัวผู้เร่ร่อน
‎กำลังหาทางเข้ายึดครองฝูง
‎และฆ่าลูกเสือ
‎เพื่อปกป้องครอบครัว
‎พ่อจะต้องใช้กำลังทั้งหมดที่มี
‎(แพนทานัล ‎บราซิล)
‎การปกป้องดินแดนนั้นสำคัญมาก ‎ต่อความสำเร็จของแมวใหญ่
‎พื้นที่ชุ่มน้ำที่ใหญ่ที่สุดในโลก ‎อาจจะดูไม่เหมือนดินแดนแมวในอุดมคติ
‎แต่มันเป็นบ้านของเหล่าเสือจากัวร์ ‎ที่มีสมาชิกหนาแน่นที่สุดในโลก
‎กำยำและล่ำบึ้ก ‎พวกมันคือพิตบูลของโลกแมวใหญ่
‎ถ้าเทียบกันปอนด์ต่อปอนด์
‎พวกมันมีขากรรไกรที่ทรงพลังที่สุด
‎นี่คือถิ่นของเขา
‎เสือจากัวร์ตัวผู้จะคอยทำเครื่องหมายอาณาเขต ‎ด้วยกลิ่น
‎พวกมันลาดตระเวนทั้งบนบกและในน้ำ
‎ต่างจากแมวส่วนใหญ่
‎เสือจากัวร์เป็นนักว่ายน้ำที่แข็งแกร่ง
‎ตัวผู้ไม่ได้ปกป้องอาณาเขต ‎เพื่อตัวมันเองเท่านั้น
‎มีตัวเมียหลายตัวอยู่ในนั้น
‎ตัวนี้กำลังอยู่ในช่วงผสมพันธุ์ ‎และเธอก็ได้กลิ่นของเขา
‎พวกมันจะผสมพันธุ์ซ้ำๆ ในหลายๆ วันที่จะมาถึง‎…
‎เพื่อเพิ่มระดับความเป็นไปได้ ‎ในการที่เขาจะเป็นพ่อของลูกเธอ
‎เขาต้องแน่ใจ
‎เพราะคู่แข่งจะหาโอกาสย่องเข้ามาเสมอ
‎เพื่อนบ้านตัวนึงได้ข้ามธรณีประตูเข้ามาแล้ว
‎เสือจากัวร์จะพยายามหลีกเลี่ยงการต่อสู้
‎เพราะมันเสี่ยงต่อการบาดเจ็บมากเกินไป
‎แต่เมื่อมีสิทธิ์ในการผสมพันธุ์เป็นเดิมพัน ‎พวกเขาจึงไม่มีทางเลือก
‎ผู้บุกรุกแพ้หนีไปแล้ว
‎สำหรับตอนนี้
‎การค้นหาดินแดนบังคับให้แมวใหญ่ ‎ทำสิ่งที่สุดโต่ง
‎เสืออามูร์ออกหากินในป่าน้ำแข็งในไซบีเรีย
‎ขนยาวหนาทึบช่วยปกป้องพวกมัน ‎จากอุณหภูมิเยือกแข็ง
‎เสือดาวอินเดียเดินลับๆ ล่อๆ ‎บนถนนในซอยของมุมไบ
‎ล่าสุนัขจรจัดและสัตว์เลี้ยงอื่นๆ เป็นเหยื่อ
‎ภายใต้ร่มเงาของกลางคืน
‎และแมวใหญ่ตัวหนึ่งก็สามารถ ‎พิชิตเขาที่สูงที่สุดในโลกได้
‎(เทือกเขาหิมาลัย ‎อินเดีย)
‎สูงขึ้นไป 4,000 เมตร
‎มันหนาว
‎อากาศเบาบาง
‎ภูมิประเทศเต็มไปด้วยอันตราย
‎แต่เสือดาวหิมะตัวเมียตัวนี้ก็หาทางจนได้
‎ขาหน้าที่สั้นและขาหลังที่ยาวกว่า
‎บวกกับหางที่ยาวเป็นพิเศษ
‎ช่วยสร้างความสมดุลและความคล่องตัว ‎บนภูมิประเทศที่ขรุขระ
‎เธอกระโดดได้ไกลถึงสิบเมตรในครั้งเดียว
‎เท้ากว้างๆ ปกคลุมไปด้วยขนหนาๆ ‎ทำงานเหมือนกับรองเท้าหิมะ
‎้ป้องกันไม่ให้เธอจมลงไปในกองหิมะ
‎มีอาหารน้อยเหลือเกิน
‎เธอต้องเดินทางเป็นพื้นที่กว่า 300 ตารางไมล์
‎เสือดาวหิมะครอบคลุมพื้นที่ที่กว้างมาก ‎จนพวกมันแทบจะไม่ได้เจอกัน
‎พวกมันจึงสื่อสารกันผ่านกลิ่นแทน
‎ถึงแม้ความท้าทายในการมีชีวิตรอดจะสูงมาก…
‎เสือตัวเมียที่น่าทึ่งตัวนี้ ‎ก็สามารถเลี้ยงลูกเสือทั้งสามตัวขึ้นมาได้
‎พวกมันพึ่งพาแม่มาเกือบสองปีแล้ว
‎ตอนนี้ก็ถึงเวลาแล้วที่พวกมันจะต้องเริ่มออกล่า ‎เพื่อตัวเอง
‎ไม่ง่ายเลยสำหรับที่นี่
‎แต่ลูกแพะภูเขาตัวนี้ ‎อาจจะมอบโอกาสให้กับหนึ่งในลูกเสือ
‎การล่าสัตว์ที่ระดับความสูงนี้มีความเสี่ยงสูงมาก
‎และแพะภูเขาตัวนี้ก็เพิ่งจะทำให้มันสูงขึ้นไปอีก
‎แม่คอยดูอยู่
‎เขาต้องทำด้วยตัวเอง
‎ใกล้มาก‎…
‎แต่ก็ไกลเหลือเกิน
‎มันอาจดูเหมือนว่าเขาล้มเหลว
‎แต่แม้แต่นักล่ามือหนึ่ง ‎ก็ยังต้องรู้ขีดจำกัดของตัวเอง
‎บนนี้ มันอาจช่วยชีวิตเขาได้
‎อีกไม่นานลูกเสือทั้งสามตัวนี้ ‎จะต้องไปตามทางของตัวเอง
‎โดยอาศัยทักษะที่พวกมันได้เรียนรู้
‎แต่มีหนึ่งความท้าทายที่พวกมันต้องเผชิญ ‎ที่อยู่เหนือการควบคุม
‎สภาพอากาศที่อุ่นขึ้น ‎บังคับทำให้สัตว์เมืองหนาวเหล่านี้
‎ต้องย้ายสูงขึ้นไปเรื่อยๆ บนภูเขา
‎ยิ่งพวกมันขึ้นไปสูงเท่าไหร่ ‎ก็ยิ่งมีพื้นที่เหลือน้อยลงเท่านั้น
‎เมื่อธรรมชาติถดถอย
‎มันจึงนำมาซึ่ง ‎ความขัดแย้งระหว่างแมวใหญ่กับมนุษย์
‎ถูกมองว่าเป็นภัยต่อทั้งปศุสัตว์และตัวเอง…
‎ถูกล่าเป็นรางวัลและเพื่อชิ้นส่วนร่างกาย…
‎แมวใหญ่ถูกประหัตประหารทั่วโลก‎…
‎และถูกผลักดันเข้าสู่การสูญพันธุ์
‎แต่ยังมีความหวัง
‎(ปาตาโกเนีย ‎ชิลี)
‎เมื่อเราปล่อยให้สัตว์ที่ยิ่งใหญ่เหล่านี้ ‎มีพื้นที่เล็กๆ ในโลกของเรา
‎ผลลัพธ์นั้นน่าทึ่งมาก
‎ห้าสิบปีก่อนในหุบเขาเหล่านี้ ‎มนุษย์ได้กวาดล้างสัตว์ป่าไปมาก
‎แต่ตั้งแต่การล่าสัตว์และการทำฟาร์มถูกห้ามที่นี่
‎ตัวเลขประชากรกัวนาโคก็ฟื้นตัวขึ้นเรื่อยๆ
‎และเมื่อเหยื่อกลับมา‎…
‎นักล่าก็กลับคืน
‎เสือพูม่าหรือที่เรียกอีกชื่อว่าสิงโตภูเขา
‎พวกมันเคยมีกันอยู่น้อยมาก
‎พวกมันถูกสรุปว่าเป็นสัตว์สันโดษ
‎แต่ตอนนี้ มีเสือพูม่าอยู่ที่นี่ ‎มากกว่าที่ไหนๆ ในทวีปอเมริกา
‎และพวกมันก็เริ่มแสดงพฤติกรรม ‎แบบที่ไม่เคยเห็นมาก่อน
‎เสือพูม่ารวมตัวกันและทนอยู่ด้วยกันได้
‎แม้แต่ตัวที่ไม่ได้มาจากครอบครัวเดียวกัน
‎และที่น่าแปลกใจขึ้นไปอีก ‎ก็คือพวกมันแบ่งอาหารกัน
‎พื้นที่นี้เริ่มกลับสู่ธรรมชาติมากขึ้นเรื่อยๆ
‎บางทีเสือพูม่าอาจจะกำลังกลับคืน ‎สู่วิถีชีวิตตามธรรมชาติของพวกมันก็ได้
‎ภาพของแมวใหญ่ในฐานะนักฆ่าผู้สันโดษ ‎กำลังถูกท้าทาย
‎กลายเป็นว่าพวกมันเล่นเป็นทีมได้ดีกว่าที่เราคิด
‎(มาไซมารา ‎เคนยา)
‎เสือชีตาห์เร็วที่สุดในบรรดาแมวใหญ่
‎สร้างมาเพื่อความเร็ว ไม่ใช่พละกำลัง
‎แถมยังบอบบางที่สุดอีกด้วย
‎แต่ด้วยการรวมกลุ่มกัน…
‎พวกมันก็กลายเป็นกองกำลังที่น่าเกรงขาม
‎หนึ่งผองพี่น้อง
‎พวกมันไม่ประสานงานการล่าเหมือนพวกสิงโต
‎พวกมันเล่นเกมตัวเลข
‎แต่ละตัวเลือกหนึ่งเป้าหมาย
‎แล้วเข้าประชิด
‎การไล่ล่าเริ่มขึ้นแล้ว
‎ถ้าตัวหนึ่งล้มเหลว ที่เหลือก็ไปหาโอกาสอื่น
‎ไม่ช้าก็เร็ว
‎การโจมตีก็จะเกิดขึ้น
‎และหากเสือชีต้าตัวหนึ่ง ‎กำลังดิ้นรนที่จะฆ่าวัวป่า
‎การรวมพลังก็เพียงพอที่จะจัดการมัน
‎การร่วมมือกันช่วยให้แมวใหญ่ ‎กลายเป็นนักล่าที่ประสบความสำเร็จมากขึ้น
‎แต่สำหรับเหล่าสิงโตแล้ว ความแข็งแกร่ง ‎ที่มาจากตัวเลขนั้นสำคัญยิ่งกว่าในการป้องกัน
‎ลูกเสือโอคาวางโกอยู่อย่างสบายใจ
‎โดยหารู้ไม่ว่าชีวิตของพวกมันกำลังจะเปลี่ยน
‎เสียงที่สร้างความหวาดกลัวให้กับสิงโตทุกตระกูล
‎พวกตัวผู้เร่ร่อนกำลังใกล้เข้ามา
‎โดยมีเจตนาที่จะเข้ายึดฝูง
‎ถ้าพวกมันทำสำเร็จ ผู้บุกรุกจะฆ่าลูกเสือ
‎เพื่อนำตัวเมียกลับเข้าสู่ฤดูผสมพันธุ์
‎ตัวผู้ประจำฝูงพยายามขู่
‎แต่พวกผู้บุกรุกก็ไม่ยอมถอย
‎การต่อสู้จึงเป็นสิ่งที่หลีกเลี่ยงไม่ได้
‎เหล่านางสิงโตต้องพาลูกออกไปจากอันตราย
‎แต่เส้นทางสู่ความปลอดภัยของพวกมันถูกปิดกั้น
‎แมวพวกนี้มักจะเลี่ยงน้ำ
‎โดยมีเหตุผลที่ดี
‎แต่มันไม่มีทางเลือก
‎หันหลังกลับไม่ได้แล้ว
‎ลูกตัวสุดท้องพยายามตามให้ทัน
‎ออกไปอีกนิดนึง
‎เมื่อมีแม่นำทาง ในที่สุด
‎พวกมันก็ไปถึงที่ที่ปลอดภัย
‎แต่ไม่ใช่ทุกคนที่โชคดี
‎หนึ่งในตัวผู้ประจำฝูง
‎การปกป้องลูกเสือพรากเอาชีวิตของเขาไป
‎ตอนนี้ก็เหลือแต่พ่อของพวกมัน
‎คอยดูต่อไปว่าเขาจะรักษากฎไว้ได้อีกนานแค่ไหน
‎อย่างน้อยตอนนี้ลูกๆ ก็ปลอดภัย‎…
‎เติบโตด้วยความรักและการคุ้มกันจากฝูง…
‎และพ่อที่จะปกป้องพวกมันด้วยชีวิต
‎แมวใหญ่ทุกตัวเกิดมาในชีวิต ‎ที่เต็มไปด้วยอันตรายและปัญหา
‎แต่ตราบใดที่เรามอบอิสรภาพซึ่งจำเป็น ‎ให้กับพวกมัน…
‎สัตว์ที่งดงามเหล่านี้ก็จะดำรงอยู่ต่อไปตราบนั้น
‎คำบรรยายโดย จิตรวดี ตรีมาศ